

**Στην τελετή έναρξης των ΑΜΚΕ ο Ανδρέας Μιχαηλίδης**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης και το μέλος του ΔΣ ΚΟΑ Κάλλη Χατζηιωσήφ εκπροσώπησαν τον Οργανισμό, στην παρουσία της ηγεσίας της ΚΟΕ, στην τελετή έναρξης των 19ων Αγώνων Μικρών Κρατών Ευρώπης στη Βαλέτα της Μάλτας, τη Δευτέρα 29 Μαΐου 2023.

Την ίδια μέρα ολοκληρώθηκε η Σύσκεψη Υπουργών Αθλητισμού των Μικρών Κρατών Ευρώπης, όπου εκπροσώπησε την Πολιτεία και την ΥΠΑΝ Αθηνά Μιχαηλίδου ο Πρόεδρος του ΚΟΑ Ανδρέας Μιχαηλίδης, τον οποίο συνόδευε ο Πρόεδρος της ΚΟΕ Γιώργος Χρυσοστόμου.

Την έναρξη των Αγώνων που ξεκίνησαν χθες και ολοκληρώνονται το Σάββατο 3 Ιουνίου 2023 κήρυξε ο Πρωθυπουργός της Μάλτας Ρόμπερτ Αμπέλα. Η Κύπρος συμμετέχει στους ΑΜΚΕ με 187 αθλητές και αθλήτριες, αριθμό-ρεκόρ. Σημαιοφόροι της κυπριακής αποστολής ήταν η κολυμβήτρια Κάλια Αντωνίου και ο τζουντόκα Γιώργος Μπαλαρτζισβίλι.